|  |  |
| --- | --- |
| Forum: | Sundhedsrådet |
| Tid: | 17/12 2014 |
| Sted: | Bibliotekets mødelokale |
| Deltagere: | Birgit Hauer, Birgit Krüger Larsen, Curt Gotthard, Glenn Molbech,  |
| Afbud: | Sofie Amalie Blomsterberg, Nils Jensen, Jeanette Nauta Ridderstrøm, Bente Pedersen.  |
| Referent: | Julie Kvetny Jakobsen.  |

## Godkendelse af referat og dagsorden

Dagsordene blev godkendt.

Følgende tilføjes til referat fra november mødet: Sundhedsrådet blev orienteret om lukningen af Albo, som følge af de ændrede vilkår for belægningen af pladserne i de nye sundhedshus.

## Siden sidst

Birgit orienterede om invitation til at køre ældre i Cykel-Rickshaw – Cykling uden alder.

Birgit orienterede om muligheden for at afgive høringssvar ang. Sundhedsaftale 2015 -2018. Sundhedsrådet valgte ikke at afgive høringsvar.

Opfølgning på besøg i Humlehusene:

Grethe Udbjørg oplyser at der har været følgende forløbsprogrammer: 2 KOL hold, 3 diabeteshold, hjerteforløb kører fast 2 gange om ugen. Rygforløb og cancerforløb afvikles i Brøndby Kommune.

Sundhedsrådet ønsker en orientering om pensionisternes rådighedsbeløb på hjemmesiden og evt. i 60+. Leder af Pensionsafsnittet Mary Frandson mener ikke at der skal informeres yderligere. Hun vil gerne drøfte sagen med jer på et møde hvis I ønsker det?

## Det nye sundhedshus – information og debat.

Sundhedsrådet havde følgende kommentarer og ønsker:

1. En receptionist til at tage imod de besøgende og ikke blot en digital informationstavle.
2. Ønske om udendørs interaktiv træningsbane.
3. Kan udendørs arealerne påvirkes.
4. Hvordan bliver organiseringen omkring Sundhedshuset. Kommer de en fælles administration?

 Svar fra Louise: Der kommer til at være en af de faglige leder, som også bliver ansvarlig for den øvrige koordinering i huset

1. Hvad koster det at bo i sundhedshuset? Plejebolig og ældreboliger.

Svar fra Louise: Prisen kan endnu ikke fastsættes. Men nationalt fastsættes der årligt et maksbeløb, som kommunerne må indkræve. Dette beløb omfatter – udover husleje – servicepakken (mad, vask o. lign.). Beløbet fastsættes ud fra folkepensionsraten, fratrukket et beløb borgeren skal have til sig selv om måneden.

1. Kommer der en brugergruppe i det nye sundhedshus?

Svar fra Louise: Der er en brugergruppe for Sundhedshuset, som er kommet med in-put til indretningsarkitekterne. Brugergruppen er sammensat af noget af personalet, som kommer til at have sin gang i huset. I forhold til plejeboligområdet planlægger indretningsarkitekterne besøg på Albo, for at få en snak med borgerne om ønsket til i indretningen.

1. Birgit krüger fremsatte forslag om Shuttlebus.
2. Sundhedsrådet vil gerne komme med ideer til hvilke aktiviteter der kan være i Sundhedshuset.

Det nye Sundhedshus drøftes igen når Louise Borgstrøm blive sekretær for Sundhedshuset. Der udleves tegningsmateriale til Sundhedsrådet, som kan afhentes hos vagten på Rådhuset.

Der kan i øvrigt henvises til følgende side, med svar på spørgsmål om byggeri af sundhedshus- og plejecenter:

<http://albertslund.dk/borger/by-og-trafik/byen-i-udvikling/byggeri-af-plejecenter-og-sundhedshus/ofte-stillede-spoergsmaal-om-byggeriet/>

## Test af kommunes hjemmeside.

Medlemmer fra Sundhedsrådet har testet albertslund.dk ud fra konkrete opgaver. Der efterlyses flere og bedre søgeord, så man ikke behøver at kende fagtermerne inden for et område.

## Sager fra udvalgene.

Sag fra Kultur, Bevægelses & Sundhedsudvalget om økonomisk støtte til deltagelse i foreningslivet blev drøftet. Sundhedsrådet synes at det er et godt initiativ, som bør udbredes når Kommunalbestyrelsen har tiltrådt beslutningen.

## Fremtidige arrangementer.

Jerry Ritz er booket. Foredraget afholdes på Biblioteket den 7/5 2014

Arrangement i Netværkshuset: Der er skrevet til Mette Duekilde men ikke truffet aftale endnu.

## Eventuelt.

Sundhedsrådet ønsker en uddybning af rolle i forhold til projekt Fællesskabsagenter. Julie venter på en afklaring. Sundhedsrådet orienteres når Julie har flere informationer.